**ΕΛΛΗΝΙΚΗ ΔΗΜΟΚΡΑΤΙΑ Γαλάτσι, 05.05.2025**

**ΝΟΜΟΣ ΑΤΤΙΚΗΣ Αριθ. Πρωτ.: 16111**

**ΔΗΜΟΣ ΓΑΛΑΤΣΙΟΥ**

**ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ & ΔΙΑΧΕΙΡΙΣΗΣ ΠΡΟΣΩΠΙΚΟΥ**

**ΤΜΗΜΑ ΔΙΑΧΕΙΡΙΣΗΣ & ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ**

Ταχ. Διεύθυνση: Αρχιμήδους 2 & Ιπποκράτους

Ταχ. Κώδικας: 11146

Πληροφορίες: Δημουλέας Π.

Τηλέφωνο : 213 2055325, 368

Ηλεκτρονικό Ταχ. @: prosopiko@galatsi.gr

**Ο Δήμαρχος Γαλατσίου**

**Έχοντας υπόψη:**

1. Τις διατάξεις της παρ.1δ’ του άρθρου 58 του ν.3852/2010 (Φ.Ε.Κ. 87/Α΄/07.6.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».
2. Τις διατάξεις του άρθρου 206 του ν.3584/2007 (Φ.Ε.Κ. 143/Α’/28.6.2007) «Κύρωση του Κώδικα Κατάστασης Δημοτικών & Κοινοτικών Υπαλλήλων», όπως τροποποιήθηκε και ισχύει.
3. Τις διατάξεις της παρ.2ιε΄ του άρθρου 2 του Ν.4765/2021 (Φ.Ε.Κ. 6/Α’/15.1.2021) «Το προσωπικό που προσλαμβάνεται για αντιμετώπιση κατεπειγουσών ή εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών. Ο υπολογισμός του δωδεκαμήνου γίνεται σύμφωνα με την παρ. 2 του άρθρου 38. Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι αυτοδικαίως άκυρες».
4. Τις διατάξεις του Π.Δ. 85/2022 (Φ.Ε.Κ. Α΄ 232/17.12.2022) «Καθορισμός προσόντων διορισμού σε φορείς του Δημοσίου (Προσοντολόγιο – Κλαδολόγιο)»
5. Την υπ’αριθμ.163/2025 απόφαση της Δημοτικής Επιτροπής (ΑΔΑ:92ΦΜΩ9Λ-8Τ2).
6. Την υπ’αριθμ.80/2025 απόφαση του Δημοτικού Συμβουλίου (ΑΔΑ:93ΑΑΩ9Λ-ΑΓ6).
7. Τον ισχύοντα Οργανισμό Εσωτερικής Υπηρεσίας του Δήμου Γαλατσίου (Φ.Ε.Κ. Β΄ 2484/20.05.2024).

**Ανακοινώνει**

 Την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου διάρκειας έως **ένα (1)** μήνα από **16.6.2025** έως **11.7.2025**, για την κάλυψη κατεπειγουσών αναγκών στο καλοκαιρινό αθλητικό camp του Δήμου Γαλατσίου έτους 2025 με την εξής ειδικότητα, με τα αντίστοιχα τυπικά προσόντα και την αντίστοιχη χρονική περίοδο.

|  |  |  |  |
| --- | --- | --- | --- |
| **ΚΛΑΔΟΣ/ ΕΙΔΙΚΟΤΗΤΑ** | **ΑΡΙΘΜΟΣ** | **ΑΠΑΙΤΟΥΜΕΝΑ ΤΥΠΙΚΑ ΠΡΟΣΟΝΤΑ** | **ΧΡΟΝΙΚΗ ΔΙΑΡΚΕΙΑ ΣΥΜΒΑΣΗΣ** |
| **ΠΕ Φυσικής Αγωγής/Φυσικής Αγωγής** | 20 | Πτυχίο ή δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ήακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής. | Έως ένα (1) μήνα |
| **ΠΕ Ιατρών/Ιατρών** | 1 | **α)** Πτυχίο ή δίπλωμα Ιατρικής Α.Ε.Ι. της ημεδαπής ή ακαδημαϊκά ισοδύναμος ή ισότιμοςτίτλος αντίστοιχης ειδικότητας σχολών της αλλοδαπής.**β)** Η απαιτούμενη άδεια άσκησης ιατρικού επαγγέλματος ή βεβαίωση ότι πληροί όλες τιςνόμιμες προϋποθέσεις για την άσκηση του ιατρικού επαγγέλματος από την αρμόδιαδιοικητική αρχή.**γ)** Άδεια χρησιμοποίησης τίτλου ιατρικής ειδικότητας ή τίτλος ιατρικής ειδικότητας. **δ)** Η απαιτούμενη βεβαίωση ιδιότητας μέλους του οικείου Ιατρικού Συλλόγου. | Έως ένα (1) μήνα  |
| **ΠΕ ή ΤΕ Νοσηλευτικής/Νοσηλευτικής** | 1 | **α)** Πτυχίο ή δίπλωμα Νοσηλευτικής Α.Ε.Ι. της ημεδαπής ή ακαδημαϊκά ισοδύναμος ή ισότιμοςτίτλος αντίστοιχης ειδικότητας σχολών της αλλοδαπής ή Πτυχίο ή δίπλωμα Νοσηλευτικής Τ.Ε.Ι. της ημεδαπής ή ισότιμος τίτλος αντίστοιχηςειδικότητας σχολών της αλλοδαπής.**β)** Η απαιτούμενη άδεια άσκησης επαγγέλματος ή βεβαίωση ότι πληροί όλες τις νόμιμεςπροϋποθέσεις για την άσκηση του επαγγέλματος από την αρμόδια διοικητική αρχή.**γ)** Η απαιτούμενη επαγγελματική Ταυτότητα μέλους. | Έως ένα (1) μήνα |
| **Προσωπικό Καθαριότητας Εσωτερικών χώρων/ Προσωπικό Καθαριότητας Εσωτερικών χώρων** | 2 | Δεν απαιτούνται τυπικά προσόντα & τίτλος σπουδών.(τελευταίο εδάφιο της παρ.1στ΄ του άρθρου 40 του ν.4765/2021) | Έως ένα (1) μήνα |
| **Προσωπικό Καθαριότητας Εξωτερικών χώρων/ Προσωπικό Καθαριότητας Εξωτερικών χώρων** | 2 | Δεν απαιτούνται τυπικά προσόντα & τίτλος σπουδών.(τελευταίο εδάφιο της παρ.1στ΄ του άρθρου.40 του ν.4765/2021) | Έως ένα (1) μήνα |

**Α. ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ**

1. Οι υποψήφιοι πρέπει να έχουν ηλικία πρόσληψης από 18 έως 65 ετών.
2. Να έχουν την υγεία και τη φυσική καταλληλόλητα που να τους επιτρέπει την εκτέλεση των καθηκόντων της θέσεως.
3. Να μην έχουν κώλυμα διορισμού, σύμφωνα με τις διατάξεις του άρθρου 16 του ν.3584/2007 με την επιφύλαξη της επόμενης εξαίρεσης (Φ.Ε.Κ. 143/Α’/28-6-2007).

**Β. ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

 Οι ενδιαφερόμενοι μαζί με την αίτησή τους πρέπει να υποβάλλουν υποχρεωτικά τα εξής δικαιολογητικά:

1. **Φωτοαντίγραφο των δύο όψεων του «Δελτίου Αστυνομικής Ταυτότητας».**
2. **Υπεύθυνη δήλωση του Ν.1599/1986 ότι δεν έχουν κώλυμα διορισμού:** α) ότι δεν έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος καθ’ υποτροπή, συκοφαντική δυσφήμιση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής, β) ότι δεν είναι υπόδικοι και δεν έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε, γ) ότι δεν έχουν, λόγω καταδίκης, στερηθεί τα πολιτικά τους δικαιώματα και για όσο χρόνο διαρκεί η στέρηση αυτή και δ) ότι δεν τελούν υπό δικαστική συμπαράσταση.
3. **Υπεύθυνη δήλωση του Ν.1599/1986** στην οποία να δηλώνει ο υποψήφιος αν το αμέσως προηγούμενο δωδεκάμηνο από την υποβολή της αίτησης του, έχει απασχοληθεί σε φορείς του Δημοσίου Τομέα της παρ.1 του άρθρου 2 του ν.4765/2021 (ΦΕΚ 6 Α’) προκειμένου να κριθεί εάν έχει κώλυμα πρόσληψης ή όχι. Σε περίπτωση που έχει απασχοληθεί να δηλώνει την υπηρεσία στην οποία απασχολήθηκε και την ακριβή χρονική διάρκεια της απασχόλησής του **(έναρξη και λήξη).**
4. Φωτοαντίγραφο του τίτλου σπουδών.
5. Άδεια άσκησης Ιατρικού επαγγέλματος. (Για τον ΠΕ Ιατρό)
6. Άδεια χρησιμοποίησης τίτλου Ιατρικής ειδικότητας. (Για τον ΠΕ Ιατρό)
7. Βεβαίωση ιδιότητας μέλους Ιατρικού Συλλόγου. (Για τον ΠΕ Ιατρό)
8. Άδεια ασκήσεως επαγγέλματος. (Για τον Νοσηλευτή)
9. Βεβαίωση εγγραφής στην Ένωση Νοσηλευτών Ελλάδος. (Για τον Νοσηλευτή)

**Γ. ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να συμπληρώσουν την αίτηση και να την υποβάλουν μαζί με τα απαιτούμενα δικαιολογητικά, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση:

**Δήμος Γαλατσίου, Αρχιμήδους 2 & Ιπποκράτους, Τ.Κ. 11146, απευθύνοντάς την στο Τμήμα Διοικητικής Μέριμνας (Πρωτόκολλο, τηλ. επικοινωνίας: 213 2055325 - 2132055368).**

Στην περίπτωση αποστολής των αιτήσεων ταχυδρομικώς, το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων. Η αυτοπρόσωπη κατάθεση των αιτήσεων θα γίνεται στην ανωτέρω διεύθυνση καθημερινά από τις 8:00 έως τις 15:00.

**Επισημαίνεται:** ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, *η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα.* Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα.

**Δ. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ:**

**Η προθεσμία υποβολής των αιτήσεων είναι δέκα (10) ημέρες** (υπολογιζόμενων ημερολογιακά)και αρχίζει από την επόμενη ημέρα της δημοσίευσης της παρούσας στο χώρο των ανακοινώσεων του δημοτικού καταστήματος του δήμου Γαλατσίου και στο διαδικτυακό τόπο[**http://www.galatsi.gov.gr**](http://www.galatsi.gov.gr). ,ήτοι από Δευτέρα 5 Μαΐου 2025 έως και την Τετάρτη 14 Μαΐου 2025. Οι υποψήφιοι μπορούν να αναζητήσουν το έντυπο της αίτησης στην υπηρεσία μας στην ανωτέρω διεύθυνση και στην ιστοσελίδα του Δήμου Γαλατσίου [**http://www.galatsi.gov.gr**](http://www.galatsi.gov.gr).

**Ε. ΔΗΜΟΣΙΕΥΣΗ ΑΝΑΚΟΙΝΩΣΗΣ:**

Η παρούσα ανακοίνωση θα αναρτηθεί στο πρόγραμμα «ΔΙΑΥΓΕΙΑ», στον Πίνακα Ανακοινώσεων του Δήμου Γαλατσίου και στην ιστοσελίδα του Δήμου Γαλατσίου [**http://www.galatsi.gov.gr**](http://www.galatsi.gov.gr).

**Ο ΔΗΜΑΡΧΟΣ**

**ΓΕΩΡΓΙΟΣ ΜΑΡΚΟΠΟΥΛΟΣ**